CELEX: 62020CN0095
Language: sk
Date: 2020-02-25 00:00:00
Title: Vec C-95/20: Návrh na začatie prejudiciálneho konania, ktorý podal Administrativen săd Varna (Bulharsko) 25. februára 2020 – „VARCHEV FINANS“ EOOD/Komisia za finansov nadzor

25.5.2020   
            
            
               SK
            
            
               Úradný vestník Európskej únie
            
            
               C 175/4
            
         
      Návrh na začatie prejudiciálneho konania, ktorý podal Administrativen săd Varna (Bulharsko) 25. februára 2020 – „VARCHEV FINANS“ EOOD/Komisia za finansov nadzor
      (Vec C-95/20)
      (2020/C 175/04)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen săd Varna
      
         Účastníci konania pred vnútroštátnym súdom
      
      
         Navrhovateľka v konaní o kasačnej sťažnosti:„VARCHEV FINANS“ EOOD
      
         Odporkyňa v konaní o kasačnej sťažnosti: Komisia za finansov nadzor
      
         Prejudiciálne otázky
      
      
                  1.
               
               
                  Vyžaduje článok 56 ods. 2 v spojení s článkom 72 ods. 2 v spojení s prílohou I k Delegovanému nariadeniu Komisie (EÚ) 2017/565 (1) z 25. apríla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o organizačné požiadavky a podmienky výkonu činnosti investičných spoločností, ako aj o vymedzené pojmy na účely uvedenej smernice, aby
                  
                              —
                           
                           
                              investičné spoločnosti viedli (aktualizovali) samostatný jednotný register (v podobe databázy) so záznamami o posúdeniach vhodnosti a primeranosti vykonaných v súvislosti s každým jednotlivým klientom s obsahom stanoveným v článku 25 ods. 2 a 3 smernice 2014/65/EÚ a v článku 50 Delegovaného nariadenia Komisie (EÚ) 2017/565 z 25. apríla 2016?
                              Alebo stačí, ak sú vyššie uvedené údaje dostupné u investičnej spoločnosti a sú pripojené k záznamu [v bulharskom jazyku doslovne „k spisu“] daného klienta podľa článku 25 ods. 5 smernice 2014/65/EÚ a tieto údaje sa uchovávajú takým spôsobom, aby ich príslušný orgán mohol v budúcnosti použiť, a aby boli splnené podmienky uvedené v článku 72 ods. 1 delegovaného nariadenia?
                           
                        
            
                  2.
               
               
                  Vyžaduje článok 72 ods. 2 v spojení s prílohou I k Delegovanému nariadeniu Komisie (EÚ) 2017/565 z 25. apríla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o organizačné požiadavky a podmienky výkonu činnosti investičných spoločností, ako aj o vymedzené pojmy na účely uvedenej smernice, aby
                  
                              —
                           
                           
                              investičné spoločnosti viedli (aktualizovali) samostatný jednotný register (v podobe databázy) so záznamami týkajúcimi sa informácií o nákladoch a pridružených poplatkoch poskytnutých všetkým klientom s obsahom stanoveným v článku 45 Delegovaného nariadenia Komisie (EÚ) 2017/565 z 25. apríla 2016?
                              Alebo stačí, ak sú vyššie uvedené údaje dostupné u investičnej spoločnosti a sú pripojené k záznamu [v bulharskom jazyku doslovne „k spisu“] daného klienta podľa článku 25 ods. 5 smernice 2014/65/EÚ a tieto údaje sa uchovávajú takým spôsobom, aby ich príslušný orgán mohol v budúcnosti použiť, a aby boli splnené podmienky uvedené v článku 72 ods. 1 delegovaného nariadenia?
                           
                        
            
         (1)  Ú. v. EÚ L 87, 2017, s. 1.